GUNKUL พ้นขีดอันตราย.!
หุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ราคาต่ำกว่า 3 บาท มองมุมไหนก็ถือว่าถูก..หากเทียบเชิงปัจจัยพื้นฐาน ผนวกราคาเป้าหมาย 3.50-3.80 บาท ถือว่ามีอัพไซด์เหลืออีกมากโขทีเดียว..แต่ทำไมหุ้น GUNKUL ถึงฝ่าอาถรรพ์หมายเลข 3 ไปไม่ได้ซะที..!!
23 พ.ค. 2562

สำนักข่าวรัชดา
หุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ราคาต่ำกว่า 3 บาท มองมุมไหนก็ถือว่าถูก..หากเทียบเชิงปัจจัยพื้นฐาน ผนวกราคาเป้าหมาย 3.50-3.80 บาท ถือว่ามีอัพไซด์เหลืออีกมากโขทีเดียว..แต่ทำไมหุ้น GUNKUL ถึงฝ่าอาถรรพ์หมายเลข 3 ไปไม่ได้ซะที..!!
กับดักราคาหุ้น GUNKUL หนีไม่พ้น..ความกังวลเรื่องไดลูชั่นเอฟเฟกต์ประมาณ 20% จากการจ่ายปันผลเป็นหุ้นอัตรา 5:1 นั่นเอง..!! แต่หากย้อนหลังไป เมื่อ 25 เม.ย. 2562 ที่ผ่านมา ชัดเจนว่าราคาหุ้น GUNKUL ได้สะท้อนเรื่องไดลูชั่นเอฟเฟกต์ไปหมดแล้ว..!?
กลับมาดูที่ปัจจัยพื้นฐาน..มีสตอรี่ที่น่าสนใจ เริ่มจากปีนี้มีการรับรู้กำไรจากธุรกิจโรงไฟฟ้าเต็มปีเป็นปีแรก นั่นทำให้ฐานกำไรจากที่ต่ำ 1,000 ล้านบาท ก้าวกระโดดมีโอกาสเหนือระดับ 2,000 ล้านบาท ส่วนงานวิศวกรรม-จัดหา-ก่อสร้าง (Engineering Procurement Construction) หรือ EPC กำลังดีวันดีคืน..ทั้งงานในมือและมีงานรอประมูลอีกกว่า 30,000 ล้านบาท
นั่นหมายถึง..โอกาสการเติบโตของธุรกิจ EPC มีให้เห็นระยะยาวช่วง 3-5 ปี
ในแง่ฐานะการเงิน..ด้วยความที่ GUNKUL จ่ายปันผลเป็นหุ้น นั่นจึงทำให้มีกระแสเงินสด พร้อมกับการแสวงหาการลงทุนใหม่ ๆ มาแต่งแต้มกำไรเพิ่มขึ้น เพื่อชดเชยไดลูชั่นที่กังวล (เกินเหตุ)..มาก่อนหน้านี้
ขณะที่ผู้บริหาร GUNKUL ให้ความหวังว่า..ช่วงที่เหลือปีนี้จะเติบโตอย่างต่อเนื่องและมีเสถียรภาพ จากการรับรู้รายได้จากโครงการโรงไฟฟ้าพลังงานทดแทนทั้งในและต่างประเทศ
อีกทั้งมีงานก่อสร้างในมือ (Backlog) ประมาณ 6,100 ล้านบาท จึงทำให้รายได้และกำไรสุทธิปีนี้เติบโตอย่างโดดเด่น ด้วยเป้าหมายการเติบโตไม่น้อยกว่า 30%
หากเป็นเช่นนั้นจริง..ถือว่าดีเพียงพอจะชดเชยไดลูชั่นได้อย่างไม่ต้องสงสัยเลย..!!
ทั้งหมดทั้งมวล..น่าจะย้ำหัวหมุดได้ว่า..ราคาหุ้น 3 บาท..ถูกเกินไปหรือไม่.!?
แต่ที่แน่ ๆ.. อย่าให้ผ่านแนวต้าน 3 บาทได้เชียวนะ..! มีโอกาส…ยาวไป…ยาวไป..!!??
…อิ อิ อิ…